Mariupoli kunstikooli pommitamine

20. märtsil 2022 pommitasid Vene relvajõud Mariupoli kunstikooli nr 12, kus Venemaa sissetungi ajal Ukrainasse varjusid sajad inimesed.

Taust
24. veebruaril piirasid Venemaa relvajõud koostöös venemeelsete mässulistega Mariupoli sadamalinna, mis tõi kaasa suuri inimohvreid, kuna kohalikel katkesid toidu, gaasi ja elektri tarned. Mariupoli abilinnapea Serhi Orlovi hinnangul oli pommitamiste tõttu hävinud 80–90% linnast. 20. märtsi 2022 seisuga oli kohalike võimude hinnangul alates piiramisest kuni pommitamiseni surma saanud vähemalt 2300 inimest.

Pommitamine
20. märtsil 2022 teatasid Ukraina võimud, et Vene väed pommitasid kunstikooli, kus varjus umbes 400 inimest. Mariupoli linnavolikogu tegi teate kiirsuhtlusteenuse Telegram kaudu, rõhutades, et paljud koolis varjunud inimesed olid naised, lapsed ja vanurid. Mariupoli linnapea nõunik Petro Andrjuštšenko aga väljendas muret, et puudub täpne arv selle kohta, kui palju inimesi kooli varjupaigana kasutab.

Viited

Venemaa sissetung Ukrainasse (2022)